RAZPISNA DOKUMENTACIJA ZA

## JAVNI RAZPIS

## ZA SOFINANCIRANJE PROGRAMOV DRUŠTEV V OBČINI OPLOTNICA

**2021**

# Razpisno dokumentacijo sestavljajo:

1. Besedilo javnega razpisa:

"Javni razpis za sofinanciranje programov društev v Občini Oplotnica"

1. Merila in kriteriji ocenjevanja
2. Vzorec pogodbe,
3. Obrazci od 1-2
4. Odprema vloge
5. Obrazec 3 poročilo o porabi sredstev

Številka: 41011-1/2021-6

Datum: 12. 5. 2021

Občina Oplotnica na podlagi 7. člena Statuta Občine Oplotnica (UGSO, št. 49/15), Pravilnika o postopku izvedbe javnega razpisa v Občini Oplotnica (UGSO, št. 48/19) in Sklepa o začetku postopka št. 41011-1/2021-5, z dne 23. 4. 2021 objavlja

## JAVNI RAZPIS

## ZA SOFINANCIRANJE PROGRAMOV DRUŠTEV V OBČINI OPLOTNICA

**2021**

1. **Področja javnega razpisa in višina razpisanih sredstev po področjih**

Sofinanciranje programov društev na področju:

|  |  |  |  |  |
| --- | --- | --- | --- | --- |
| **PODROČJE** | **NAMEN** | **Višina razpisanih sredstev v EUR** | **Proračunska postavka** | **konto** |
| TURIZMA | spodbujanje razvoja turizma | 4.500,00 | 0047400 | 412000 |
| KMETIJSTVA | Ohranjanje in pospeševanje dejavnosti na področju razvoja podeželja in podpora interesnemu povezovanju | 5.000,00 | 0045300 | 412000 |
| MLADINE | Razvoj mladinskega dela, prostočasne aktivnosti | 1.400,00 | 0015140 | 412000 |
| LJUBITELJSKE KULTURE | Ohranjanje in razvoj ljubiteljske kulture | 15.100,00 | 0082900 | 412000 |
| SOCIALNO HUMANITARNIH PROGRAMOV | socialno varstvo drugih ranljivih skupin | 1.500,00 | 0058000 | 412000 |
| DRUGIH DRUŠTEV | Ohranjanje spominov na vojno preteklost in dosežke za slovenski narod, dejavnost upokojenskih društev in podpora dejavnosti, ki ne sodi v nobeno od razpisanih področij ali v šport | 2.600,00 | 0015170 | 412000 |

1. **Cilji izvajanja javnih razpisov na področjih družbenih dejavnosti so:**

* zagotavljanje potrebnih pogojev za dejavnosti, ki niso izvajane v okviru javnih služb, a ustrezajo kriterijem ugotavljanja javnega interesa in omogočajo dodatne dejavnosti,
* ohranitev delovanja društvene dejavnosti na območju občine v obdobju razglašene epidemije
* javna dostopnost do proračunskih sredstev,
* kakovost dejavnosti, ki se financirajo iz proračunskih sredstev,
* javna dostopnost do dejavnosti, ki se financirajo iz proračunskih sredstev,
* spodbujanje dejavnosti na področjih družbenih zadev,
* preprečevanje dvojnega financiranja iste dejavnosti,
* podpora dejavnostim, ki jim ni moč pripisati pretežne komercialne naravnanosti.

1. **Predmet javnega razpisa**

Predmet javnega razpisa je sofinanciranje programov društev, ki vključujejo naslednje vsebine oziroma sklope:

* delovanje prijavitelja v obdobju od 1.1. do 20.11.2021 (v nadaljevanju: delovanje),
* nakup in vzdrževanje osnovnih sredstev, katerih strošek je nastal v obdobju od 1.1. do 20.11.2021 (v nadaljevanju: oprema).

**Delovanje** za potrebe tega javnega razpisapomeniizvajanje dejavnosti prijavitelja in vključuje njegove neprogramske stroške (stroški pisarniškega materiala, stroški računovodenja, stroški telekomunikacij, komunalnih storitev, energije, vode, ipd.) ter programske stroške, ki nastanejo ob izvajanju posameznih aktivnosti v okviru dejavnosti za katero je društvo ustanovljeno.

**Nakup in vzdrževanje osnovnih sredstev** za potrebe tega javnega razpisa pomeni nakup in tekoče vzdrževanje osnovnih sredstev, ki jih prijavitelj potrebuje za izvajanje dejavnosti ali za promocijske aktivnosti, in ki ne pomenijo investicijskega vzdrževanja prostorov, potrebnih za delovanje prijavitelja.

Predmet sofinanciranja je delovanje društev na enem izmed razpisanih področij:

* spodbujanje razvoja turizma,
* ohranjanje in razvoj ljubiteljske kulture,
* ohranjanje in pospeševanje dejavnosti na področju razvoja podeželja in podpora interesnemu povezovanju,
* razvoj mladinskega dela in druge prostočasne aktivnosti,
* socialno varstvo drugih ranljivih skupin,

ohranjanje spominov na vojno preteklost in dosežke za slovenski narod in podpora dejavnosti, ki ne sodi v nobeno od razpisanih področij ali v šport.

1. **Upravičenci za pridobitev sredstev** so pravne osebe zasebnega prava, ki so ustanovljena v skladu z Zakonom o društvih, in sicer naslednje pravnoorganizacijske oblike: društva in zveze društev.
2. **Pogoji za kandidiranje na tem razpisu so naslednji:**

Pravico do sofinanciranja imajo upravičenci, ki izpolnjujejo naslednje pogoje:

* da je registriran za opravljanje dejavnosti, pri čemer se za izpolnitev tega pogoja štejejo dejavnosti, opredeljene v **statutu,** in sicer, da izvaja eno izmed dejavnosti iz razpisanega področja:
  + za razvoj turističnih dejavnosti v občini (turistična društva)
  + za razvoj podeželja v občini (kmetijska društva: govedorejsko, vinogradniško, kmečkih žena,…)
  + ljubiteljske kulture in ohranjanje kulturne dediščine (kulturna društva)
  + mladinskega dela in prostočasnih dejavnosti mladine (mladinska društva)
  + socialne in humanitarne aktivnosti za posebej ranljive skupine prebivalcev (invalidske organizacije), ki ne sodijo v dejavnosti javnih zavodov (društvo invalidov, psoriatikov, multiple skleroze,…)
  + veteranskih organizacij, društva upokojencev in druge dejavnosti društev, ki ne sodijo v nobeno od razpisanih področij tega razpisa ali športa (društvo veteranov, častnikov, borcev, upokojencev,…)
* da registracija iz prejšnje alineje traja najmanj eno leto, šteto od datuma objave tega razpisa,
* da ima sedež na območju občine, razen kadar gre za upravičence na razpisanem področju: drugih društev ter socialno-humanitarnih programov;
* da imajo urejeno evidenco o članstvu,
* da imajo urejeno evidenco o plačani članarini (za preteklo leto), za tiste člane, kjer je v skladu s statutom to obvezno.
* da nimajo na dan, ko je bila oddana prijava na javni razpis blokiranihtransakcijskih računov odprte pri bankah ali hranilnicah in
* da imajo poravnane vse obveznosti do občine.

Izvajalci programov, ki izpolnjujejo zgornje pogoje, vendar se na razpis ne prijavijo ali pa se ne prijavijo skladno z razpisno dokumentacijo, v letu 2021 ne bodo upravičeni do namenskih sredstev Proračuna Občine Oplotnica.

1. **Merila in način izračuna višine sofinanciranja**

Ciljem izvajanja javnih razpisov iz 2. točke tega razpisa so podrejena merila za posamezno razpisano področje, ki so priloga in sestavni del tega razpisa.

Delovanje upravičenca in oprema znotraj področja, ki sta predmet razpisa, se ovrednotita s točkami po Merilih in kriterijih iz priloge tega razpisa, pri čemer je višina sofinanciranja odvisna od doseženega števila točk, višine razpisanih sredstev za posamično področje, za katerega je upravičenec vložil prijavo, ter izračuna vrednosti točke.

Pri posameznih razpisanih področjih, se celotna višina razpisanih sredstev razdeli na delovanje in opremo, in sicer na naslednji način:

* + 80 % za delovanje,
  + 20% za opremo .

V kolikor na posamično razpisano področje ne prispe nobena prijava za sklop »opreme«, se kvota za ta sklop, pred fazo vrednotenja vlog oziroma pred pripravo predloga o sofinanciranju, prišteje h kvoti za delovanje, tako da slednja znaša 100% celotne višine razpisanih sredstev za dotično razpisano področje.

Vrednost točke se izračunava za vsako posamezno področje ter znotraj le-tega za posamezni sklop (delovanje, oprema). Doseženo skupno število točk vseh prijaviteljev iz posameznega sklopa, se deli z višino razpisanih sredstev za ta namen. Tako dobljena vrednost točke se pomnoži z doseženim številom točk posameznega upravičenca, kar predstavlja višino sofinanciranja za ta sklop. Višina sofinanciranja iz proračunskih sredstev pomeni seštevek višine sofinanciranja iz posamičnega sklopa znotraj razpisanega področja.

1. **Upravičeni in neupravičeni stroški po tem razpisu**

Upravičeni stroški so vsi tisti, ki so neposredno povezani s programom društva in so potrebni za njegov obstoj, razen kadar gre za naslednje stroške:

* nagrade, obdarovanja, solidarnostne pomoči, donacije, sponzorstva, bonitete,
* naročnine za časopise in drugo periodiko,
* stroški izobraževanj in usposabljanj, ki niso neposredno povezani z delovanjem društva,
* stroški pogostitev, ki presegajo 10% vseh prijavljenih stroškov delovanja,
* potni stroški, ki presegajo 10% od vseh prijavljenih stroškov delovanja,
* stroški dogodkov, ki so pretežno (več kot 80% stroškov) komercialne narave (pokriti z vstopnino ali drugimi viri prihodkov),
* stroški investicijskih del na/v prostorih za delovanje in
* stroški aktivnosti omejene na druženje članov društva (piknik, občni zbor, pohod članov, športne aktivnosti članov, izleti, potopisna predavanja,….).

Odstotni delež pokrivanja upravičenih stroškov - sofinanciranje znaša največ do 80% vseh upravičenih stroškov prijavljenega programa, kar pomeni, da mora najmanj 20% zagotoviti prijavitelj sam **za zaprto finančno konstrukcijo**.

1. **Vodenje in izvedba razpisnega postopka**

Naloge vodenja postopka javnega razpisa opravlja občinska uprava, posamezne naloge v postopku pa opravljata administrativna in strokovna komisija, ki sta imenovani s sprejetim sklepom župana.

1. **Rok in način vložitve vlog**

**Rok za prijavo na javni razpis je do 31. 5. 2021 do 12.00 ure.**

Vlogo sestavlja:

* prijavni obrazec 1 in priloge, navedene na prijavnem obrazcu
* parafirane vse strani pogodbe
* obrazec 2 izjava prijavitelja in

Vloge morajo biti oddane na predpisanih obrazcih.

Vloga se odda na enega izmed naslednjih načinov:

* s priporočeno pošiljko po pošti ali
* elektronsko na e-naslov

Vloga se pošlje s priporočeno pošto na naslov: **OBČINA OPLOTNICA, Goriška cesta 4, 2317 Oplotnica,** v zaprti kuverti, na kateri je prilepljen pravilno izpolnjen obrazec: oprema vloge.

Podpisana in skenirana vloga se lahko odda tudi elektronsko brez varnega elektronskega podpisa s kvalificiranim potrdilom – identifikacija, na **elektronski** **naslov:** [**obcina@oplotnica.si**](mailto:obcina@oplotnica.si)**.**

Šteje se, da je vloga prispela pravočasno, če je bila oddana zadnji dan roka za oddajo prijav do 12.ure na pošti s priporočeno pošiljko ali poslana na e-naslov do 12.ure zadnjega dne.

O prepozni vlogi se bo odločilo v skladu z 18. členom pravilnika.

1. **Informiranje**

Razpisna dokumentacija je skupaj z razpisom objavljena na spletni strani Občine Oplotnica, na naslovu [www.oplotnica.si](http://www.oplotnica.si). Razpisno dokumentacijo je možno naročiti preko e-pošte na naslovu [obcina@oplotnica.si](mailto:obcina@oplotnica.si).

Vse dodatno potrebne informacije lahko kandidati pridobijo po e-pošti na naslovu [obcina@oplotnica.si](mailto:obcina@oplotnica.si) ali po telefonu (02) 845 09 00, pri ga. Ireni Cehtl, v času uradnih ur.

### Župan Občine Oplotnica

### Matjaž Orter